ม็อบหวยบุกคลังถูกตัดสิทธิ หลังขายยกเล่มให้แพลตฟอร์ม
ม็อบหวยบุกคลังถูกตัดสิทธิ หลังขายยกเล่มให้แพลตฟอร์ม สลากฯ ให้ยื่นอุทธรณ์ยืนยันความบริสุทธิ์ได้
25 เม.ย. 2565

เมื่อวันที่ 25 เม.ย. เวลา 13.30 น. ที่กระทรวงการคลัง มีชมรมผู้ค้าสลากเสรีกว่า 100 คนรวมตัวมาที่กระทรวงการคลัง เพื่อร้องเรียนและยื่นหนังสือถึง รมว.คลัง ขอคืนสิทธิ หรือ ระงับการตัดสิทธิผู้ค้าเสรีรายย่อย ในการซื้อจองสลากล่วงหน้า โดยเร่งด่วน โดยกระทรวงการคลัง ได้มีการปิดประตูกระทรวงทุกจุด เพื่อไม่ให้กลุ่มผู้ร้องเรียนเข้ามาภายในกระทรวงการคลังต่อมาเวลา 14.00 น. นายประเทืองวุฒิ ลิ้มรสสุคนธ์ ตัวแทนชมรมผู้ค้าสลากเสรี พร้อมกลุ่มผู้ค้าสลาก ได้เข้ามามอบหนังสือและหารือร่วมกับ ตัวแทนของกระทรวงการคลัง โดยกล่าวภายหลังการหารือ ว่า ต้องการอุทธรณ์คำสั่งของสำนักงานสลาก และให้คืนสิทธิการจอง-ซื้อสลาก คืนให้กับผู้ค้าเสรี ซึ่งขณะนี้ถูกตัดสิทธิไม่สามารถจอง-ซื้อได้ ทำให้ไม่มีสลากไปขาย ในงวดวันที่ 16 พ.ค.2565 ได้รับผลกระทบรายได้เป็นอย่างมาก“ในช่วงเช้าได้เดินทางไปร้องเรียนที่สำนักงานสลากแล้ว แต่กองสลากฯ ไม่ได้ชี้แจงว่าถูกตัดสิทธิ์จอง-ซื้อด้วยสาเหตุอะไร และไม่ได้ชี้แจงว่าต้องดำเนินการอย่างไรต่อ จากที่ทราบประมาณ 7,000 รายได้รับผลกระทบเป็นอย่างมาก จึงต้องการให้กระทรวงการคลัง ตรวจสอบและเร่งรัดให้สำนักงานสลาก คืนสิทธิซื้อ-จองโดยเร็วที่สุด” นายประเทืองวุฒิ กล่าวสำหรับหนังสือร้องเรียน ระบุว่า ผู้ค้าสลากเสรีจำนวน 2,621 ราย ได้รับผลกระทบเป็นอย่างมาก ถูกสำนักงานสลาก ระงับสิทธิซื้อจองล่วงหน้า ตั้งแต่วันที่ 20 เม.ย. ที่ผ่านมา อย่างฉับพลันทันด่วน โดยทราบจากเมื่อมีการโอนเงินเข้าธนาคารกรุงไทย เพื่อเตรียมสิทธิ์ในการซื้อ จอง ปรากฏว่าไม่สามารถทำได้ มีการขึ้นหน้าจอว่า ไม่สามารถซื้อจองสลากได้ (ระงับสิทธิ) ทำให้ตกใจเป็นอย่างมาก ที่กองสลากไม่ได้มีการแจ้งล่วงหน้าทั้งนี้ ในหนังสืออ้างว่า กองสลากต้องมีการชี้แจงล่วงหน้า อย่างน้อย 30 วัน แล้วจึงดำเนินการตามขั้นตอนการระงับสิทธิได้ และควรปฏิบัติตามมาตรฐานเดียวกันกับผู้ค้าสลากในระบบโควตา มูลนิธิ องค์กร ตามขั้นตอนที่กองสลาก เคยระบุไว้ คือ ตรวจพบครั้งที่ 1 มีการแจ้งเตือนให้ตรวจสอบ ตรวจพบครั้งที่ 2 ลดจำนวนสลาก 25% ครั้งที่ 3 ลดจำนวนสลาก 50% และครั้งที่ 4 ลดจำนวนสลาก 100%สำนักงานสลากกินแบ่งรัฐบาล ระบุว่า กลุ่มที่ถูกตัดสิทธิ์ซื้อ-จอง เนื่องจากสำนักงานตรวจพบว่า มีการนำสลากไปขายต่อให้กับแพลตฟอร์มออนไลน์ต่าง ๆ ไม่ได้มีการขายเอง ซึ่งเป็นการทำผิดสัญญาที่ทำไว้กับสำนักงานสลากทั้งนี้ สำนักงานสลาก ได้จัดพื้นที่เพื่อรับคำร้องของผู้ซื้อจองล่วงหน้าฯ โดยมีขั้นตอน ให้ผู้ที่ประสงค์จะยื่นคำร้อง ดำเนินการดังนี้ 1. แสดงตน ว่าเป็นตัวแทนจำหน่าย หรือเป็นผู้ซื้อจอง , 2. ต้องแสดงเหตุโต้แย้ง การที่สำนักงานฯ ระงับสิทธิ์การเป็นตัวแทนจำหน่าย หรือ ผู้ซื้อจอง ,3. ต้องแนบหลักฐาน สถานที่ที่ทำการจำหน่าย (ว่าขายที่ไหน เพื่อชี้แจงประกอบคำร้อง)4. เมื่อสำนักงานฯได้รับคำร้องแล้ว จะนำส่งข้อมูลทั้งหมด ให้กับเจ้าหน้าที่ตำรวจและพนักงานสอบสวน เพื่อทำการสืบสวนสอบสวนต่อไป 5. ระหว่างที่ถูกระงับสิทธิ์ จะไม่สามารถเบิกสลาก หรือทำการซื้อขายสลากกับทางสำนักงานฯ ได้ทั้งนี้ ยืนยันว่าขั้นตอนทั้งหมด จะเป็นไปในลักษณะเดียวกันกับผู้ที่ถูกยกเลิกการลงทะเบียนหรือตัดโควตา คือ มีสิทธิ์ที่จะเรียกร้องได้ ไม่ได้มีการดำเนินการ 2 มาตรฐานแต่อย่างใด ซึ่ง สำนักงานสลาก ก็มีขั้นตอนที่จะต้องพิสูจน์ทราบเช่นกัน